Diari Oficial de la Generalitat Valenciana


Sumari del DOGV 8311, del 06-06-2018 (2018/5522)

RESOLUCIÓ de 31 de maig de 2018, de la Presidència del Consorci Hospital General Universitari de València (CHGUV), per la qual es modifica la Resolució de 27 d'abril de 2018, per la qual es convoquen proves selectives d'accés de personal a places de grup A, subgrup A1, facultatius i facultatives especialistes, i se n'aproven les bases específiques, en el marc de les ofertes d'ocupació pública 2016-2017 d'aquesta entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5522


Data del document
:   31-05-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig de 2018, de la Presidència del Consorci Hospital General Universitari de València (CHGUV), per la qual es modifica la Resolució de 27 d'abril de 2018, per la qual es convoquen proves selectives d'accés de personal a places de grup A, subgrup A1, facultatius i facultatives especialistes, i se n'aproven les bases específiques, en el marc de les ofertes d'ocupació pública 2016-2017 d'aquesta entitat. [2018/5522]  
  
Per Resolució de 27 d'abril de 2018, de la Presidència del CHGUV (DOGV 8298, 18.05.2018), es convoquen proves selectives d'accés de personal a places de grup a/subgrup A1, facultatius/ves especialistes, i se n'aproven les bases específiques.  
En l'annex IV de la resolució esmentada s'arrepleguen els temaris de cada una de les especialitats convocades, i en el seu Bloc 2.4, els relatius als coneixements específics de l'especialitat d'Anestesiologia i Reanimació (CO/04/2017), que es considera adient modificar.  
La Presidència del CHGUV, en exercici de les competències de què disposa, en els termes que preveu l'article 13 dels seus Estatuts refosos, i en l'apartat 1.2 de l'Acord del Consell de Govern i del president del Consell, de 12 de desembre de 2003, pel qual es deleguen atribucions en matèria de personal, de contractació administrativa i de gestió econòmica en diversos òrgans del CHGUV, resol:  
  
Modificar la Resolució de la Presidència del Consorci HGUV, de 27 d'abril de 2018, per la qual es convoquen proves selectives d'accés de personal a places de grup a/subgrup A1, facultatius/ves especialistes, respecte del bloc 2.4 de l'annex IV, relatiu als coneixements específics de l'especialitat d'Anestesiologia i Reanimació, substituint el seu contingut pel que figura en document annex a la present resolució.  
  
La present modificació no suposa l'obertura de nou termini de presentació de sol·licituds, en no condicionar-la pel normal desenvolupament del procés selectiu.  
  
Contra aquesta resolució, les persones interessades poden interposar, potestativament, recurs de reposició davant la Presidència del CHGUV en el termini d'un mes a comptar des de l'endemà de la publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o directament recurs contenciós administratiu en el termini de dos mesos comptats des de l'endemà de la publicació, davant els jutjats contenciosos administratius de la ciutat de València, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de la interposició de qualsevol altre recurs que s'estime convenient.  
  
València, 31 de maig de 2018.- La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
  
ANNEX  
Bloc 2.4. Coneixements específics de l'especialitat d'anestesiologia i reanimació (CO/04/2017)  
  
FÍSICA I EQUIPAMENT  
1. Gasos, vapors i vaporitzadors.  
2. Circuits anestèsics.  
3. Pressió i mesura de pressió arterial.  
4. Monitorització del cabal cardíac.  
5. Anàlisi de gasos respiratoris.  
6. Producció i pèrdua de calor.  
  
FARMACOLOGIA  
7. Farmacocinètica.  
8. Farmacodinàmica i fisiologia del receptor.  
9. Farmacologia del sistema nerviós autònom.  
10. Fàrmacs vasodilatadors.  
11. Fàrmacs hipnòtics.  
12. Farmacologia dels anestèsics inhalatoris.  
13. Farmacologia dels fàrmacs bloquejadors neuromusculars.  
14. Farmacologia dels opioides.  
15. Farmacologia dels anestèsics locals  
  
FISIOLOGIA  
16. Fisiologia cardiovascular.  
17. Fisiologia respiratòria.  
18. Fisiologia renal.  
19. Flux sanguini cerebral i pressió intracranial.  
20. Fisiologia de dolor.  
  
ANESTÈSIA CLÍNICA  
21. Avaluació preoperatòria del pacient.  
22. Anatomia de plexes. Tècniques d'anestèsia locoregional. Complicacions.  
23. Anestèsia i analgèsia obstètrica.  
24. Anestèsia en pediatria.  
25. Pacient cardiòpata en cirurgia no cardíaca.  
26. Pacient en cirurgia cardíaca.  
27. Pacient en cirurgia vascular.  
28. Pacient en cirurgia toràcica.  
29. Pacient en neurocirurgia.  
30. Pacient en cirurgia genitourinària.  
31. Pacient amb patologia renal.  
32. Pacient amb patologia hepàtica.  
33. Pacient amb patologia endocrina.  
34. Pacient amb patologia neuromuscular.  
35. Pacient en cirurgia oftalmològica.  
36. Pacient en cirurgia otorinolaringològica i maxil·lofacial.  
37. Anestèsia en diferents situacions: obés, hipertens, pacient oncològic, pacient ancià, artritis reumatoide, porfiria, laparoscòpia, miastènia gravis, anestèsia en pacient amb trasplantament cardíac.  
38. Anestèsia en pacients amb marcapassos i desfibril·ladors.  
  
CURES DEL PACIENT CRÍTIC (INTENSIUS I MEDICINA D'URGÈNCIA)  
39. Reanimació cardiopulmonar. Tècniques bàsiques i avançades de suport vital.   
40. Diagnòstic de mort cerebral i maneig del donant d'òrgans.  
41. Maneig de la insuficiència respiratòria.  
42. Maneig de la insuficiència cardíaca.  
43. Maneig de la insuficiència renal.  
44. Tractament de la infecció, sèpsia i ús d'agents antimicrobians.  
  
45. Maneig del traumatisme cranioencefàlic.  
46. Maneig de pacients amb fallada multiorgànica.  
47. Maneig de la síndrome coronària aguda. Arítmies.  
48. Control del balanç de líquids. Maneig de les alteracions electrolítiques.  
49. Maneig perioperatori d'anticoagulants i antiagregants. Profilaxi tromboembòlica perioperatòria.  
50. Interpretació ECG i Rx de tòrax.